CELEX: 32013R0711
Language: bg
Date: 2013-07-24 00:00:00
Title: Регламент за изпълнение (ЕС) № 711/2013 на Комисията от 24 юли 2013 година относно класирането на някои стоки в Комбинираната номенклатура

25.7.2013   
            
            
               BG
            
            
               Официален вестник на Европейския съюз
            
            
               L 200/16
            
         РЕГЛАМЕНТ ЗА ИЗПЪЛНЕНИЕ (ЕС) № 711/2013 НА КОМИСИЯТА
   от 24 юли 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юли 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Несглобена играчка — фигурка от пластмаса, висока приблизително 4,5 cm, състояща се от две части. Представена е в пластмасов контейнер с формата на яйце, състоящ се от две отделими половини, които прилепват плътно една към друга.
                  Фигурката има черти на човешко същество от мъжки пол. Няма движещи се части, нито сменяемо облекло и стои в изправено положение без опора.
                  Фигурката представлява магьосник от комикс поредица и е част от колекция, заедно с другите персонажи от поредицата.
               
               
                  9503 00 95
               
               
                  Класирането се определя от общи правила 1, 2, буква а), 5, буква б) и 6 за тълкуване на Комбинираната номенклатура и от описанието на кодове по КН 9503 00 и 9503 00 95.
                  Изключва се класиране в код по КН 9503 00 21 като кукла, тъй като изделието не е кукла. Куклата е модел на човешко същество от мъжки или женски пол, обикновено на бебе, малко момиченце или момченце, или манекен. Малките твърди фигурки, които стоят в изправено положение без опора, не се считат за кукли.
                  Изключва се и класиране в код по КН 9503 00 49 като играчки, представляващи животни или други същества, различни от човека, различни от напълнените, тъй като обективните характеристики на персонажа, представляван от фигурката, са на човешко същество от мъжки пол; тя няма черти на животно или друго същество, различно от човека.
                  Фигурката има черти на човешко същество и представлява персонаж от комикс (вж. също Обяснителните бележки към КН за кодове по КН от 9503 00 81 до 9503 00 99). Следователно тя трябва да бъде класирана в код по КН 9503 00 95 като други играчки от пластмаси.